ไกล่เกลี่ยหนี้ ไอแบงก์
กรมบังคับคดีเดินหน้าจัดโครงการไกล่เกลี่ยหนี้ร่วมกับธนาคารเฉพาะกิจของรัฐ ล่าสุดได้ร่วมกับธนาคารอิสลามแห่งประเทศไทย (ไอแบงก์) จัดงานมหกรรมไกล่เกลี่ยชั้นบังคับคดี ในวันที่ 23 พ.ค.นี้ โดยกรมฯ ได้ส่งจดหมายเชิญลูกหนี้ไอแบงก์จำนวน 960 คดี คิดเป็นทุนทรัพย์กว่า 246 ล้านบาท ที่เป็นลูกหนี้รายย่อยประเภทไม่มีหลักทรัพย์ค้ำประกันในเขตกรุงเทพฯ และปริมณฑล มาเจรจาไกลเกลี่ยหนี้ โดยไม่เสียค่าใช้จ่าย และหากเจรจาตกตลงกันได้ลูกหนี้จะไม่ต้องถูกบังคับคดีหรือถูกยึดทรัพย์
5 พ.ค. 2558

กรมบังคับคดีเดินหน้าจัดโครงการไกล่เกลี่ยหนี้ร่วมกับธนาคารเฉพาะกิจของรัฐ ล่าสุดได้ร่วมกับธนาคารอิสลามแห่งประเทศไทย (ไอแบงก์) จัดงานมหกรรมไกล่เกลี่ยชั้นบังคับคดี ในวันที่ 23 พ.ค.นี้ โดยกรมฯ ได้ส่งจดหมายเชิญลูกหนี้ไอแบงก์จำนวน 960 คดี คิดเป็นทุนทรัพย์กว่า 246 ล้านบาท ที่เป็นลูกหนี้รายย่อยประเภทไม่มีหลักทรัพย์ค้ำประกันในเขตกรุงเทพฯ และปริมณฑล มาเจรจาไกลเกลี่ยหนี้ โดยไม่เสียค่าใช้จ่าย และหากเจรจาตกตลงกันได้ลูกหนี้จะไม่ต้องถูกบังคับคดีหรือถูกยึดทรัพย์
น.ส.ชลธร มีวงศ์อุโฆษ หัวหน้าศูนย์ไกล่เกลี่ย กรมบังคับคดี เปิดเผยว่า กรมบังคับคดีได้เข้าหารือกระทรวงการคลังเพื่อชักชวนให้ธนาคารของรัฐ เข้ามาเข้าร่วมโครงการไกล่เกลี่ยหนี้ในชั้นบังคับคดี โดยปัจจุบันมีธนาคารของรัฐหลายแห่งที่เข้ามาร่วมโครงการแล้ว เช่น ธนาคารออมสิน ธนาคารพัฒนาวิสาหกิจขนาดกลางขนาดกลางและขนาดย่อมแห่งประเทศไทย (เอสเอ็ม อีแบงก์) ล่าสุดคือ ไอแบงก์ 
ในขณะเดียว กรมบังคับคดีมีนโยบายจะขยายโครงการไกล่เกลี่ยไปยังธนาคารพาณิชย์อื่นๆ และสถาบันการเงินที่ไม่ใช่ธนาคาร (นันแบงก์) ผู้ประกอบธุรกิจบัตรเครดิต รวมถึงบริษัทเช่าซื้อรถยนต์ด้วย
สำหรับผลงานการไกล่เกลี่ยในรอบ 6 เดือนแรกของปีงบประมาณ (ต.ค. 2557-มี.ค. 2558 ) กรมบังคับคดีมียอดไกล่เกลี่ยประมาณ 5,000 ราย ใกล้เคียงกับปริมาณการไกล่เกลี่ยของงบประมาณปี 2557 ทั้งปีที่มียอดการไกล่เกลี่ยประมาณ 5,700 ราย และโดยเฉลี่ยจะมีอัตราการประสบความสำเร็จ 80%